**Gyáli Liliom Óvoda / BTMN-es gyermekek fejlesztéséhez**

2021.03.

**Kedves Szülők!**

* Az óvodában szervezett mozgás- és fejlesztőpedagógiai foglalkozások április 7-ig elmaradnak a meghozott biztonsági óvintézkedés részeként.
* A gyermekeknek a majdani sikeres iskolakezdéshez, az iskolai követelményeknek megfelelő magatartásformák, viselkedésminták kialakulásához, a képességek-készségek fejlődéséhez megerősítésre, célzott fejlesztésre van szükségük.
* Játék- és tevékenységajánlás gyűjteményünkkel szeretnénk hozzájárulni gyermekük fejlesztéséhez, fejlődéséhez. A játékos feladatokat az óvoda honlapján találják, melyhez szükség esetén segítséget nyújtunk (letöltés).
* Minden héten 2-3 alkalommal, vagy akár naponta is gyakorolhatnak, de vegyék figyelembe, hogy az óvodás gyermek fő tevékenységi formája a játék! Nem kell iskolásítani, nem kell túl sokat gyakorolni! Minden alkalomra csak egy keveset vegyenek elő! Végezzék közösen, játsszanak együtt!
* Amennyiben ezzel kapcsolatosan információt, konzultációt igényelnek, kérjük, az [info.pmpszgyal@gmail.com](mailto:info.pmpszgyal@gmail.com) email címen Kovács Ágnesnél érdeklődjenek.

Együttműködésüket megköszönve, üdvözlettel:

Kovács Ágnes fejlesztőpedagógus

**Ajánlások**

* Jelen helyzetben lehetőség szerint kerüljék a játszótereket, csoportos összejöveteleket!
* Rengeteg jó, kreatív ötleteket találhatunk a neten is. Válogathatunk, csemegézhetünk kedvünk, időnk szerint. Pl. [www.egyszervolt.hu](http://www.egyszervolt.hu), Google: kreatív ötletek stb.
* Olyan játékokat, tevékenységeket válogattam, amelyek eszköz- és helyigénye kicsi, előállításuk, szervezésük kevés előkészületet igényel, és talán otthonukban is megtalálhatók. Pontokba szedtem azokat a területeket, amelyekre pozitív hatással vannak.
* A tevékenységek mindig oldott hangulat és jókedv mellett valósuljanak meg, játékos keretek között! Mi, felnőttek tisztában vagyunk a játék fejlesztő hatásával, de a gyermek számára játék legyen! A tanulás-elsajátítás szempontjából a játékba ágyazott tanulás és a közvetlen tapasztalatszerzés a leghasznosabb. Beszélgessünk sokat, engedjük őket a kiskertbe, a konyhaasztalhoz, vagy akár a szerszámos ládához! (felügyelet mellett)
* Figyeljünk a gyermekek aktuális állapotára, ébresszünk kedvet a közös tevékenységek irányába! Dicsérjük, biztassuk, motiváljuk őket! Legyünk türelmesek!
* Az ajánlott konkrét tevékenységek célozzák a motoros, a finommotoros, a grafomotoros képességek, a térérzékelés, térbeli tájékozódás, a kognitív képességek (általános tájékozottság, gondolkodási műveletek), továbbá a szociális képességek (együttműködés, munkatempó, feladattudat, feladattartás, belső motiváció stb.) széles területeit.

**Tevékenységek:** mozgásos tevékenységek, társasjátékok, építőjátékok, rajzolás-színezés, gyurmázás, feladatlapok stb.